Държавен вестник, бр. 73, 2010 г., стр. 73

БРОЙ  73	
Д Ъ Р Ж А В Е Н  В Е С Т Н И К 	
СТР.  73  
Чл. 66. Преместването на товари над по­
криви на сгради, в които се намират хора, 
трябва да се извършва под ръководството на 
лицето по чл. 56, ал. 1. 
Чл. 67. (1) Повдигането и преместването 
на товари с повече от един кран се извършва 
по проект на ползвателя на крана и под ръ­
ководството на лицето по чл. 56, ал. 1.
(2) Проектът по ал. 1 трябва да съдържа схе­
мите за привързване и преместване на товара, 
вида на товарозахващащите приспособления 
и товарозахващащите органи, последовател­
ността на изпълнение на отделните операции, 
положението на товароподемните въжета, 
изискванията към състоянието на релсовия 
път и други изисквания за безопасност.
(3) При повдигане на товари с повече от 
един кран натоварването на всеки от крановете 
не трябва да превишава неговата товароподем­
ност съгласно товарната му характеристика.
Чл. 68. (1) Лицата, които управляват мо­
стови и придвижващи се конзолни кранове, 
по време на работа трябва да заключват 
входовете за пътеките по дължината на рел­
совите пътища.
(2) Присъствието на лица на релсовите 
пътища и на пътеките по дължината им за 
обслужване на крановете по ал. 1 се допуска 
само с писмено разрешение на лицето по 
чл. 56, ал. 1.
Чл. 69. Лицата, управляващи повдигателни 
съоръжения по чл. 2, ал. 1, т. 1 – 4, и при­
качвачите са длъжни да използват сапани с 
товароподемност, съответстваща на теглото 
на товара, и с ъгъл между клоновете им, не 
по-голям от 90°. Допуска се използването на 
сапани с по-голям ъгъл между клоновете им, 
когато това е маркирано върху тях.
Чл. 70. Прикачвачите са длъжни да не 
теглят или дърпат товара по време на пов­
дигането или преместването му.
Чл. 71. Ползвателят, лицата, управляващи 
повдигателни съоръжения по чл. 2, ал. 1, 
т. 1 – 4, и прикачвачите са длъжни да използ­
ват само товарозахващащи приспособления, 
върху които трайно е маркирана товаропо­
демността им.
Чл. 72. Машинистите на радиоуправляем 
кран, чието управление се осъществява от 
повече от един команден блок, трябва да 
използват разговорна уредба, когато между 
тях липсва визуална връзка.
Чл. 73. Спускането и вдигането на товари 
през отвор в покрива на сграда със стрелови 
кранове, монтирани на автомобили или на 
самоходни или несамоходни шасита, може да 
се извършва само когато отворът е ограден с 
ограда с височина, не по-малка от 1 m.
Чл. 74. Не се допуска преминаване на хора 
по пътя на придвижване на повдигателно 
съоръжение по чл. 2, ал. 1, т. 1 – 4.
Чл. 75. Ползвателят на повдигателните 
съоръжения по чл. 2, ал. 1, т. 1 – 4 и лицата, 
които ги управляват, не трябва да допускат: 
1. лица, които не участват в товаро-раз­
товарните работи, да присъстват в местата, 
предназначени за повдигане, преместване и 
поставяне на товарите, и в обхвата на повди­
гателните съоръжения;
2. присъствието на хора, включително на 
прикачвачите, в близост до товари, които се 
повдигат или спускат близо до стени, колони, 
складирани материали, вагони, машини и др.;
3. присъствието на хора под повдигнат товар; 
прикачвачът може да се намира около товара, 
ако той е на височина, не по-голяма от 1 m;
4. повдигане и спускане на товари върху 
платформи на превозни средства в присъст­
вието на хора върху платформата; прикачвачи 
могат да се намират върху платформите, когато 
товаро-разтоварните работи се извършват по­
средством кран с кука, от кабината на който 
има добра видимост на пода на платформата 
и има възможност прикачвачът да се отдалечи 
на безопасно разстояние от повдигнатия товар;
5. присъствието на хора в зоните на действие 
на магнитни и грайферни кранове по време 
на тяхната работа;
6. по време на работа разстоянието между 
която и да е част на повдигателното съоръ­
жение или товара му и въздушни електро­
проводни линии, които са под напрежение, 
да бъде по-малко от определеното в чл. 523, 
ал. 1 от Правилника за безопасност и здраве 
при работа в електрически уредби на елек­
трически и топлофикационни централи и по 
електрически мрежи (ДВ, бр. 34 от 2004 г.);
7. при придвижване на повдигателно съ­
оръжение в разпределителни уредби или в 
близост до въздушни електропроводни линии 
разстоянието между която и да е негова част 
и части под напрежение да бъде по-малко от 
определеното в чл. 514, ал. 2 от Правилника 
за безопасност и здраве при работа в електри­
чески уредби на електрически и топлофика­
ционни централи и по електрически мрежи;
8. използването на повдигателните съоръ­
жения при условия и по начин, различни от 
определените в инструкцията за експлоатация;
9. разполагането на повдигателни съоръже­
ния по чл. 2, ал. 1, т. 1 и 4 до земни откоси 
и изкопи на по-малко от посоченото в чл. 9, 
ал. 1 и 2 разстояние;
10. при прекъсване на работа товарът да 
се оставя в повдигнато положение;
11. качването на хора на повдигателното 
съоръжение по време на движението му;
12. товаренето и разтоварването на товарни 
автомобили, когато в кабините им има хора;
13. работа на повдигателните съоръжения 
с неработещи или неизправни предпазни 
устройства, контролни уреди, спирачки или 
звуков сигнал;